Во член 7 став 1 од Предлог Законот за изменување и дополнување на законот за пасишта, по зборовите ,, зголемување на квалитетот на тревата за напасување,, по запирката да се додаде ,,и производство на добиточна храна,,.

Во истиот член 7 став 1,2 и 3 каде се спомнува и се вели ,, може да се врши разорување на пасишта,, да се изврши промена на зборот ,,разорување,, со соодветен збор или како предлог да се стави зборот ,,обработува,,.Ова од причини што веќе во постоечкиот закон за пасишта во член 9-а стои дека - ,,Се забранува разорување и узурпација на пасиштата како добро од општ интерес,, што е контрадикторно само по себе и зборот разорува се подразбира како активност на уништување на пасиштето и промена на култура односно намената на земјоделското земјиште во друга култура-нива, овоштарник, лозје.

Со наведените предлози за промена во член 7, се сака да се овозможи обработка на пасиштето за дополнително производство на храна за добитокот кој се напасува на пасиштето, со одгледување на видови од растително потекло кои ќе овозможат подобро и поефикасно обезбедување на храна за добитокот со што ќе се намалат трошоците за истото.

Во член 8 став 1 по зборовите ветеринарно здравство да се додаде и ,,и живина,, и во останатиот дел на член 8 каде има потреба од дополнување со зборот,,живина,,.